સાઉથ કેરોલીનાની ૪૬ કાઉન્ટીમાંથી ૨૬ કાઉન્ટીમાં મંગળવારથી સ્કૂલો બંધ રહેવાની જાહેરાત કરાઈ છે. નોર્થ કેરોલીનાના ગવર્નર રોય કૂપરની ઓફિસે જણાવ્યું હતું કે છેલ્લાં કેટલાંક દાયકાઓમાં ન જોયું હોય તેવું ખતરનાક વાવાઝોડું રાજ્ય તરફ ધસી રહ્યું છે. .જેના કારણે ૧૫થી ૨૦ ઇંચ વરસાદ પડી શકે છે. વાવાઝોડાના માર્ગમાં છ જેટલા અણુ પ્લાન્ટ અને કોલ એશ તેમજ ઇન્ડસ્ટ્રિયલ વેસ્ટના સ્થળો આવવાથી સત્તાવાળાઓની ચિંતા વધી છે.